Sinuhe

Sinuhe on soome kirjandustegelane, egiptlasest arst, kes esineb Mika Waltari romaanis "Sinuhe, egiptlane" (1945). Romaani tegevusajaks on 1390–1335 eKr, Ehnatoni, Tutanhamoni ja Horemhebi valitsemisaeg. Teos viitab ajaloolistele sündmustele ning kõrvaltegelastena esineb ajaloolisi isikuid. Nimi Sinuhe tähendab tõlkes "sükomoori poega" ja on tuletatud vanaegiptuse kirjanduseteose "Sinuhe jutustus" nimitegelasest, kuid otsene seos kahe tegelase vahel puudub. Sinuhe esineb ka Waltari romaanist tuletatud teostes nagu 1954. aastal tehtud filmis "The Egyptian" ("Egiptlane").

Kategooria:Kirjandusteoste tegelased
Kategooria:Soome kirjandus